stanford-oval/wikipedia huggingface dataset:
Luettelo animaatiosarjan BoJack Horseman hahmoista
Sivuhahmot > Pinky Penguin

Pinky Penguin (äänenä Patton Oswalt) on rahavaikeuksiin ajautuneessa Penguin Publishing -kustannusyhtiössä työskentelevä keisaripingviini. Hän toivoo pelastuvansa taloudelliselta ahdingolta BoJackin elämäkerran myyntimenestyksen myötä.
Sivuhahmot > Sarah Lynn

Sarah Lynn (äänenä Kristen Schaal) on kolmekymppinen hiipuva ihmis-poptähti ja entinen lapsinäyttelijä, joka esitti BoJackin nuorinta adoptiotytärtä Horsin’ Around – sarjassa. Hän aloitti näyttelemisen äitinsä painostamana vain 4-vuotiaana. Hän käyttäytyy ikäisekseen melko lapsellisesti, ja hänellä on vakavia päihdeongelmia. Horsin’ Aroundin kuvausten aikana Sarah Lynn ihaili BoJackia isähahmonaan, vaikkei tämä osannutkaan toimia hänelle terveenä roolimallina. Kolmannella tuotantokaudella BoJack houkuttelee raitistuneen Sarah Lynnin kuukauden mittaiselle bileputkelle, jonka päätteeksi Sarah Lynn kuolee BoJackin käsivarsille.
Sivuhahmot > Herb Kazzaz

Herb Kazzaz (äänenä Stanley Tucci) on ihmis-koomikko, BoJackin entinen paras ystävä ja Horsin’ Aroundin luoja. Herb ja BoJack tutustuivat toisiinsa 1980-luvulla kummankin tehdessä stand up – keikkoja baareissa. Herbin kontaktien avulla Horsin’ Around sai näkyvän kanavapaikan tehden BoJackista tähden. Herbin jäätyä julkisesti kiinni seksuaalisesta kanssakäymisestä toisen miehen kanssa, potkittiin hänet ulos sarjan tuotannosta. Oman työnsä menettämisen pelossa BoJack ei lupauksistaan huolimatta puolustanut ystäväänsä, mikä johti kaksikon välien tulehtumiseen. Kahdenkymmenen vuoden jälkeen BoJack yrittää korjata suhdettaan Herbiin kuultuaan tämän sairastavan peräsuolen syöpää, mutta Herb kieltäytyy antamasta BoJackille anteeksi. Herbin hautajaisissa selviää, että hänen syöpänsä oli jo siirtynyt remissioon, mutta matkalla sairaalasta kotiin hän kolaroi maapähkinänkuljetusrekan kanssa ja kuoli allergiseen reaktioon.
Sivuhahmot > Tina

Tina on ruskea karhu, joka työskentelee ensin Herb Kazzazin ja myöhemmin Beatrice Horsemanin hoitajana. Toisin kuin muut sarjan antropomorfiset eläimet, Tina ei puhu vaan kommunikoi murahtelemalla.
Sivuhahmot > Charlotte Moore

Charlotte Moore (äänenä Olivia Wilde) on peura, joka seurusteli Herb Kazzazin kanssa 1980-luvulla ja johon myös BoJack oli aikanaan rakastunut.  BoJack tapaa Charlotten uudelleen Herbin hautajaisissa, jolloin tämä kertoo asuvansa New Mexicossa. Toisen tuotantokauden lopussa BoJack ajaa tapaamaan Charlottea, jolla hänen yllätyksekseen on aviomies ja kaksi teini-ikäistä lasta. BoJackin vierailu venyy kahden kuukauden mittaiseksi, ja hän päätyy muun muassa viemään Charlotten 17-vuotiaan tyttären lukion päättäjäistansseihin. Samana iltana BoJack suutelee Charlottea, mutta tämä torjuu hänet. Saatuaan BoJackin ja tyttärensä Pennyn kiinni itse teosta Charlotte häätää BoJackin tontiltaan ja kieltää tätä olemassa enää koskaan yhteydessä perheeseensä.
Sivuhahmot > Beatrice Horseman

Täysverihevonen Beatrice Elizabeth Horseman, os. Sugarman (äänenä Wendie Malick) on BoJackin kylmäkiskoinen ja passiivis-aggressiivinen äiti. Hän on varakkaan Sugarmanin perheen tytär ja isänsä sokeripalayrityksen perijätär, joka meni naimisiin työläistaustaisen Butterscotch Horsemanin kanssa tultuaan vahingossa raskaaksi debytanttijuhlissaan. BoJackin takaumat paljastavat Beatricen olleen ilkeä ja kaltoinkohteleva äiti, joka syytti poikaansa kaikista elämänsä vastoinkäymisistä. Neljännellä tuotantokaudella kuitenkin selviää, että Beatricella on itselläänkin ollut vaikea lapsuus. Vanhoilla päivillään hän kärsii dementiasta. Viidennellä tuotantokaudella BoJack pitää koko jakson (Free Churro) mittaisen muistopuheen Beatricen hautajaisissa.
Sivuhahmot > Butterscotch Horseman

Butterscotch Horseman (äänenä Will Arnett) oli BoJackin piittaamaton ja tyly hevos-isä. Hän esiintyy sarjassa vain BoJackin ja Beatricen takaumien kautta. Butterscotch oli epäonnistunut kirjailija, joka kirjoitti ainoaa romaaniaan lähes koko ikänsä. Hän oli arvoiltaan hyvin konservatiivinen ja muukalaisvastainen. Butterscotch kuoli kaksintaistelussa, johon hän haastoi kirjaansa vihanneen miehen.
Sivuhahmot > Lenny Turteltaub

Lenny Turteltaub (äänenä J.K. Simmons) on iäkäs elokuvatuottajakilpikonna. Hän ei pidä BoJackista, mutta palkkaa tämän silti toistuvasti projekteihinsa. Hänen nimensä on viittaus tuottaja Jon Turteltaubiin.
Sivuhahmot > Paparazzi-linnut

Paparazzi-linnut (ääninä Adam Conover ja Dave Segal) ovat kaksi häpeilemätöntä valokuvaajalintua, jotka yrittävät kiristää BoJackia salaa ottamillaan valokuvilla tästä ja Sarah Lynnista harrastamassa seksiä. BoJackin tuolloinen agentti Vanessa Gekko kuitenkin estää lintujen aikeet uhkaamalla syyttää heitä Tupac Shakurin murhaajiksi.
Sivuhahmot > Sextina Aquafina

Sextina Aquafina (äänenä Aisha Tyler kaudet 1-2, Daniele Gaither kaudella 3) on teini-ikäinen pullokuonodelfiini ja menestyvä poptähti. Kolmannella tuotantokaudella Diane palkataan Sextinan sosiaalisen median haamukirjoittajaksi. Diane saa vahingossa aikaan mediamylläkän twiittaamalla omasta abortistaan Sextinan Twitter-tilille, jolloin Sextina yrittää antaa hänelle potkut. Twitti saa kuitenkin muilta julkisuuden henkilöiltä kannustavan vastaanoton, jolloin Sextina julkaisee radikaalisti aborttia puolustavan laulun. Pian hän kuitenkin huomaa olevansa oikeasti raskaana.
Sivuhahmot > Kelsey Jannings

Kelsey Jannings (äänenä Maria Bamford) on ihminen, joka palkataan ohjaamaan BoJackin tähdittämää Secretariat -elokuvaa. Hän on lesbo indie-elokuvaohjaaja, joka on eronnut puolisostaan. Hän pitää Secretaraiat -elokuvaa viimeisenä mahdollisuutenaan kerätä riittävästi rahaa saadakseen tyttärensä Irving huippuyliopistoon. Kelsey on luonteeltaan kyyninen eikä aluksi välitä BoJackista, mutta heidän suhteensa muuttuu toverillisemmaksi elokuvanteon aikana. Lenny Turteltaub antaa lopulta potkut Kelseylle tämän murtauduttua BoJackin kanssa Richard Nixonin vanhaan kansliaan kuvaamaan elokuvan käsikirjoituksesta poistettua kohtausta. Kolmannella tuotantokaudella BoJack kohtaa Kelseyn uudelleen vedenalaisilla elokuvafestivaaleilla, ja yrittää pyytää tältä anteeksi. BoJackin anteeksipyyntökirjeen muste kuitenkin liukenee mereen.
Sivuhahmot > Konstaapeli Meow Meow Fuzzyface

Konstaapeli Meow Meow Fuzzyface (äänenä Cedric Yarbrough) on kissa, joka työskentelee Los Angelesin poliisissa. Hän on tiukkapipoinen ja hieman holtiton poliisi, jota esimerkiksi Toddin onnistuu huijata tämän piilotellessa farmilta karannutta kanaa Mr. Peanutbutterin kotona.
Sivuhahmot > Vincent Adultman

Vincent Adultman (äänenä Alison Brie) on Princess Carolynin lyhytaikainen poikaystävä. Vincent on todellisuudessa kolme lasta päällekkäin naamioituneina pitkään trenssitakkiin, mutta vain BoJack vaikuttaa huomaavan tämän. Princess Carolyn tapaa 2. tuotantokaudella Kevinin, pienen pojan, jonka kasvot ovat identtiset Vincentin kanssa. Kevin väittää olevansa Vincentin poika, minkä Princess Carolyn uskoo, vaikkei haluakaan enää jatkaa suhdetta Vincentin kanssa.
Sivuhahmot > Corduroy Jackson-Jackson

Corduroy Jackson-Jackson (äänenä Brandon T. Jackson) on ihminen, joka näyttelee BoJackin kanssa Secretariat-elokuvassa. Hän kuolee autoeroottiseen asfyksiaan.
Sivuhahmot > Hollyhock Manheim-Mannheim-Guerrero-Robinson-Zilberschlag-Hsung-Fonzarelli-McQuack

Hollyhock Manheim-Mannheim-Guerrero-Robinson-Zilberschlag-Hsung-Fonzarelli-McQuack (äänenä Aparna Nancherla) on kahdeksan polyamorisessa suhteessa elävän homomiehen adoptoitu hevos-tytär. Hän on fiksu ja kiltti, joskin hieman epävarma 17-vuotias teini, joka saapuu 4. tuotantokaudella Los Angelesiin etsimään biologista äitiään. DNA-testin vahvistettua Hollyhockin olevan sukua BoJackille otaksuvat he olevansa isä ja tytär. Myöhemmin kuitenkin selviää, että Hollyhockin biologiset vanhemmat ovat todellisuudessa BoJackin isä Butterscotch sekä Horsemanin perheen entinen kotiapulainen Henrietta. Koska kummallakaan ei ole aiemmin ollut sisaruksia, sekä Hollyhock että BoJack ovat lopulta onnellisia löydettyään toisensa.
Sivuhahmot > Ralph Stilton

Ralph Stilton (äänenä Raúl Esparza) on ystävällinen ja empaattinen harmaa hiiri, jonka kanssa Princess Carolyn alkaa seurustella 3. tuotantokauden lopussa. Hän on Stilton-hotelliketjun perijä, ja hän pyörittää myös omaa onnittelukorttiyritystä. Ralph ja Princess Carolyn yrittävät saada lasta, mutta raskaudet päättyvät keskenmenoihin. Princess Carolyn jättää Ralphin tämän ehdotettua hänelle muita tapoja perustaa perhe.
Sivuhahmot > Stefani Stilton

Stefani Stilton (äänenä Kimiko Glenn) on Ralphin sisko, joka on veljensä tavoin hiiri. Hän palkkaa Dianen 3. tuotantokauden lopussa kirjoittamaan feministiseen Girl Croosh – blogiinsa. Stefani on äärimmäisen tavoitehakuinen ja määrätietoinen sosiaalisen median vaikuttaja, joka painostaa Dianea kirjoittamaan trendaavia artikkeleita.
Julkisuuden henkilöt

Sarjassa esiintyneet julkisuuden henkilöt ääninäyttelevät itseään.
Margo Martindale — liioitellun hullu versio näyttelijätär Margo Martindalesta. Hän auttaa BoJack Horsemania useissa rikollisissa tehtävissä.
Naomi Watts — liioiteltu versio näyttelijätär Namomi Wattsista, joka esittää Dianea Mr. Peanutbutterin elokuvassa.
Wallace Shawn — esittää BoJackia Mr. Peanutbutterin elokuvassa.
Henry Winkler — pitää muistopuheen Herb Kazzazin hautajaisissa.
Paul McCartney - on Mr. Peanutbutterin järjestämän yllätysjuhlassa kakun sisällä.
Scott Wolf — huolimatta sukunimestään on kettu.
Matthew Fox — huolimatta sukunimestään on susi.
Daniel Radcliffe — yllätysvieras Mr. Peanutbutterin juontamassa tietokilpailussa.
Jessica Biel — Mr. Peanutbutterin toinen vaimo.
Marianne Ihalainen

| Marianne Ihalainen |
| --- | --- |
 Marianne Ihalainen vuonna 2023
Henkilötiedot
Syntynyt: 22. helmikuuta 1967 (ikä 57) Tampere
Kansalaisuus:   Suomi
| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Ottawa 1990 | jääkiekko |  |
|  Pronssia | Tampere 1992 | jääkiekko |  |
|  Pronssia | Lake Placid 1994 | jääkiekko |  |
|  Pronssia | Kitchener 1997 | jääkiekko |  |
|  Pronssia | Mississauga 2000 | jääkiekko |  |
| EM-kilpailut  | EM-kilpailut  | EM-kilpailut  |  |
|  Kultaa | 1989 | jääkiekko |  |
|  Kultaa | 1991 | jääkiekko |  |
|  Kultaa | 1993 | jääkiekko |  |
|  Kultaa | 1995 | jääkiekko |  |
|  Pronssia | 1996 | jääkiekko |  |
Marianne Ihalainen (s. 22. helmikuuta 1967 Tampere) on suomalainen jääkiekkovalmentaja ja pelaajauransa lopettanut jääkiekkohyökkääjä.
Ihalainen aloitti naisten jääkiekon pääsarjassa jo vuonna 1982. Hän pelasi koko hänen lähes 20 kautta kestäneen uransa Ilveksessä. SM-sarjassa Ihalainen voitti 8 kultaa, 4 hopeaa ja 4 pronssia. Yhteensä hän teki 379 ottelussa tehot 357+307.
Hän pelasi Ilveksessä numerolla 16, ja pelaajauransa loputtua Ilves jäädytti hänen pelinumeronsa. Jäädytys oli ensimmäinen naisten SM-sarjassa.
Maajoukkueessa Ihalainen pelasi viisi kertaa MM- ja EM-kisoissa sekä edusti Suomea Naganon olympialaisissa. Mitaleita kertyi neljä EM-kultaa, 5 MM-pronssia, sekä olympia- että EM-pronssi. Yhteensä arvokisapelejä Ihalaiselle kertyi 116 pisteillä 73+64.
Pelaajauransa jälkeen Ihalainen on jatkanut naisjääkiekon parissa valmentajana. Hän johdatti Ilveksen kultaan, kahteen hopeaan ja pronssiin SM-sarjassa kausina 2002–2006. Maajoukkueessa hän on toiminut alle 20-vuotiaiden naisten maajoukkueen valmentajana vuodet 2003–2006 ja vuodesta 2006 eteenpäin Ihalainen on ollut naisten maajoukkueen valmentaja ja joukkueenjohtaja.
Vuonna 2007 Ihalainen aateloitiin Riikka Välilän (o.s. Nieminen) kanssa ensimmäisinä naisina Jääkiekkoleijonaksi.
Löyttyjärvi (Kangasala)

| Löyttyjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°34′08″N, 24°06′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Vesijärveen 
Järvinumero:  35.731.1.009
Mittaustietoja
Pinnankorkeus:  140,4 m  
Rantaviiva:  1,299 km  
Pinta-ala:  3,506 ha  
Saaria:  ei saaria 
 fiLöyttyjärvi 
Löyttyjärvi  on Pirkanmaalla Kangasalla osittain Suinulassa ja osittain Lihasulassa sijaitseva järvi.
Maantietoa

Järven pinta-ala on 3,5 hehtaaria, ja se on 450 metriä pitkä ja 200 metriä leveä. Se sijaitsee Suinulan ja Lihasulan välissä niiden pohjoispuolisella metsäalueella aivan valtatien 9 itäpuolella. Järvellä ei ole kartan mukaan saaria ja se on autio. Sen rantaviivan pituus on 1,3 kilometriä ja sen rannat ovat suomaata. Järvelle ei tule teitä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 140,4 metriä mpy. Siihen on johdettu suolta viisi kuivatusojaa. Suo-ojista on yksi laskuoja, joka lähtee järven itäpäästä. Se virtaa aluksi kaivettuna ojana Tampere-Haapamäki-rautatien alitse ja virtaa etelässä Huhtalan läpi. Se laskee Huhtalassa Vesijärven Suolahteen.
Historiaa

Vuoden 1855−1856 Kalmbergin kartastossa sen karttanimi oli ”Löytajärvi”. Järven laskuojan alajuoksun ympäristössä ei silloin ollut peltomaata, vaan erään torpan niittyjä.
Vuoden 1954 peruskartassa ei Löyttyjärvelle ollut merkitty laskuojaa. Sen suotkin olivat vielä ojittamattomia. Tilanne oli näin vielä vuoden 1961 kartassa, mutta seuraavassa vuoden 1975 kartassa sille oli merkitty laskuoja ja siihen oli johdettu kaksi ojaa Löytynsuolta. Nyt näkyi kartalla myös valtatie 9.
Marianne Golz

Marianne Golz
Marianne Golz-Goldlust, syntyjään Belokosztolszky (30. tammikuuta 1895 Wien – 8. lokakuuta 1943 Praha) oli itävaltalainen oopperalaulaja ja näyttelijä. Golzin ääniala oli sopraano. Hän auttoi toisen maailmansodan aikana vastarintaliikettä. Hän järjesti vastarintaliikkeelle rahoitusta, välitti tietoja sekä auttoi juutalaisia.
Golzin isä oli puolalainen ja äiti tšekki. Koulunsa käytyään Golz alkoi ottaa ja laulu- ja tanssitunteja sillä halusi oopperalaulajaksi ja balettitanssijaksi. Ensimmäinen maininta oopperalaulajana hänestä on vuodelta 1921. Sitä seurasivat esiintymiset Stuttgartissa vuonna 1922, ja Salzburgiin hänet kiinnitettiin vuosiksi 1922–1924. Vuonna 1924 hän muutti Berliiniin aviomiehensä, kustantaja Ernst Wengrafin luo.
Berliinin seuraelämässä Golz tapasi Hans-Werner Goldlustin, joka oli muuttanut sukunimekseen Golzin, sillä halusi välttää juutalaisperäisiä nimiä käyttäneisiin ihmisiin kohdistuneet ennakkoluulot. Avioliiton he solmivat vuonna 1929. Adolf Hitler nousi valtaan vuonna 1933, ja pariskunta ymmärsi elävänsä nyt vaarallisessa tilanteessa. He myivät yrityksensä ja muuttivat vuonna 1934 Prahaan. Vuonna 1936 sinne muuttivat myös Marianne Golzin vanhemmat.
15. maaliskuuta 1939 Saksa miehitti Prahan ja muodosti Böömin ja Määrin protektoraatin. Marianne Golzin aviomies pakeni Prahasta Lontooseen, mutta Marianne Golz päätti jäädä Prahaan huolehtimaan vanhemmistaan ja kälystään. Hänen tiedetään yrittäneen saada aikaan matkan Lontooseen kesällä 1939, mutta asia ei järjestynyt.
Marianne Golz ryhtyi torstaisin kutsumaan ihmisiä asuntoonsa vierailulle. Jo vuonna 1939 heidän tiedetään muodostaneen ryhmän, joka auttoi juutalaisia poistumaan maasta väärennetyillä matkustusasiakirjoilla. Asiassa oli jukana myös Wienissä asunut sisar Rosi, joka toimi apuna valuuttasiirroissa. Golz värväsi ryhmään lisää jäseniä ja välitti tietonsa Prahan tapahtumista Lontoossa oleskelleelle Tšekkoslovakian pakolaishallitukselle.
Gestapo pidätti Golzin ja tämän ryhmän 19. marraskuuta 1942. Golz tunnusti heti kaiken toimintansa ja sanoi, että muut hänen tuttavistaan eivät tiedä asiasta mitään. Heidät vapautettiin. Vankeusaikanaan Golz kirjoitti paljon kirjeitä, jotka onnistuttiin salakuljettamaan ulos vankilasta.
Oikeudenkäynti Marianne Golzia vastaan aloitettiin 18. toukokuuta 1943. Kyseessä oli lähinnä näytösluonteinen oikeudenkäynti. Puolustusasianajajaa oli hyvin vaikea löytää, sillä juuri kukaan ei halunnut ottaa riskiä joutua saksalaisten viranomaisten epäsuosioon. Golzin asiasta vedottiin aina korkeimpaan oikeuteen ja oikeusministeriöön saakka, mutta turhaan. Golz teloitettiin vankilassa.
Sodan jälkeen Golzin vankilakirjeet julkaistiin kirjana sekä tšekiksi että saksaksi. 9. kesäkuuta 1988 hänet julistettiin vanhurskaaksi kansakuntien joukossa.
Mary Bidwell

Mary Electa Bidwell née Nobel (19. toukokuuta 1881 – 25. huhtikuuta 1996) oli yhdysvaltalainen henkilö. Hän työskenteli elämänsä aikana opettajana kuuden vuoden ajan. Hän oli Hartfordin perustajan John Bidwellin jälkeläinen. Mary kuoli 114 vuoden ja 342 päivän iässä ollen 31 vanhin vahvistettu ihminen maailmassa. Hän oli myös Connecticutin vanhin ihminen ja viimeinen vahvistettu vuonna 1881 syntynyt henkilö.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Mario Frick (jalkapalloilija)

| 0 | 1 | 2 |
| --- | --- | --- |

Henkilötiedot
Syntymäaika: 7. syyskuuta 1974 (ikä 50)
Syntymäpaikka:  Chur, Graubünden, Sveitsi
Pelipaikka: hyökkääjä
Pituus: 182 cm
Seura
Seura:  Balzers
Pelinumero: 7
Junioriseurat
1982-1990:  Balzers
Seurat
| Vuodet | Seura | O (M) |
| 1990-1994 1994–1996 1996–1998 1998–2000 2000–2001 2001–2002 2002–2006 2006–2009 2009–2011 2011 2011– |  Balzers  St. Gallen  Basel  FC Zürich  Arezzo  Verona  Ternana  Siena  St. Gallen  Grasshopper  Balzers |  ? (49) 60 (11)  80 (30)  41 (7)  23 (16)  24 (7)  133 (44)  88 (13)  41 (5) 8 (1) 13 (4) |
Maajoukkue
| 1993– |  Liechtenstein | 105 (16)  |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2012.  Maajoukkueuran tilastot päivitetty 20. kesäkuuta 2012.
Mario Frick (s. 7. syyskuuta 1974 Chur, Graubünden, Sveitsi) on liechtensteinilainen  uransa vuonna 2016 lopettanut jalkapalloilija, joka edustaa liechtensteinilaista FC Balzersia. 182 senttimetriä pitkä Frick pelaa joko hyökkääjänä tai keskikentällä hyökkäävässä roolissa. Häntä pidetään yleisesti yhtenä maansa kaikkien aikojen parhaista pelaajista.
Frick on pelannut lähes koko ammattilaisuransa ajan nykyisessä koti- sekä synnyinmaassaan Sveitsissä. Frick on pelannut myös Liechtensteinissa ja Italiassa. Nimekkäimpiä hänen edustamiaan seuroja ovat sveitsiläinen FC Basel ja italialainen Hellas Verona. Frick pitää hallussaan Liechtensteinin maajoukkueen maaliennätystä 16 A-maaottelumaalillaan.
Aiheesta muualla

Frickin tiedot footballdatabase.comissa (englanniksi)
Mario Forsythe

Forsythe Daegun MM-kilpailuissa 2011.
Mario Forsythe (s. 30. lokakuuta 1985) on jamaikalainen pikajuoksija.
Forsythe osallistui Daegun MM-kilpailuihin 2011, joissa hän selviytyi 200 metrillä välieriin.
Henkilökohtaiset ennätykset

| --- | --- |
 Ulkoradat 100 metriä – 9,95 s (2010)  200 metriä – 20,27 s (2013) :  Sisäradat 60 metriä – 6,64 s (2010)
Mario Golf

Mario Golf on urheilupelisarja, jonka on kehittänyt Camelot Software Planning ja jota julkaisee Nintendo. Sarjan ensimmäiset osat julkaistiin Nintendo 64:lle ja Game Boy Colorille vuonna 1999. Sittemmin sarjassa on ilmestynyt kaksi peliä.
Mario Golf -pelit ovat golfaamista mariomaisella otteella; nurmella pelaaja voi törmätä vaikka Chain Chomppiin tai lyödä pallon warppiputkeen, jolloin voi päästä lähemmäksi reikää.
Pelisarjan pelit

Mario Golf – (Nintendo 64, 1999)
Mario Golf – (Game Boy Color, 1999)
Mario Golf: Toadstool Tour – (Nintendo GameCube, 2003)
Mario Golf: Advance Tour – (Game Boy Advance, 2004)
Mario Golf: World Tour – (Nintendo 3DS, 2014)
Mario Golf: Super Rush – (Nintendo Switch, 2021)
Muut golfpelit, jotka eivät ole ilmestyneet Mario Golf -nimen alla:
Golf - pelissä oli Mario pelattavana hahmona. (NES, 1984)
NES Open Tournament Golf - Super Mario Bros. -hahmoja pelattavana. (NES, 1991)
Golf: Japan Course
Golf: U.S.
Luettelo animaatiosarjan Haamujengi jaksoista

Tämä on luettelo animaatiosarja Haamujengin jaksoista. Luettelo sisältää sarjan englanninkielisten jaksojen nimet.
1. tuotantokausi

1. Ghosts Я Us
2. Killerwatt
3. Mrs. Roger's Neighborhood
4. Slimer, Come Home
5. Troll Bridge
6. The Boogieman Cometh
7. Mr. Sandman, Dream Me A Dream
8. When Halloween Was Forever
9. Look Homeward, Ray
10. Take Two
11. Citizen Ghost
12. Janine's Genie
13. X-mas Marks the Spots
2. tuotantokausi

14. Knock Knock
15. Station Identification
16. Play Them Ragtime Boos
17. The Spirit of Aunt Lois
18. Sea Fright
19. Cry Uncle
20. Adventures in Slime and Space
21. Night Game
22. Venkman's Ghost Repellers
23. The Old College Spirit
24. Ain't NASA-Sarily So
25. Who're You Calling Two-Dimensional?
26. A Fright at the Opera
27. Doctor, Doctor
28. Ghost Busted
29. Beneath These Streets
30. Boo-Dunit
31. Chicken, He Clucked
32. Ragnarok and Roll
33. Don't Forget the Motor City
34. Banshee Bake a Cherry Pie?
35. Who's Afraid of the Big Bad Ghost
36. Hanging By a Thread
37. You Can't Take It With You
38. No One Comes to Lupusville
39. Drool, the Dog-Faced Goblin
40. The Man Who Never Reached Home
41. The Collect Call of Cathulhu
42. Bustman's Holiday
43. The Headless Motorcyclist
44. The Thing in Mrs. Faversham's Attic
45. Egon on the Rampage
46. Lights! Camera! Haunting!
47. The Bird of Kildarby
48. Janine Melnitz, Ghostbuster
49. Apocalypse—What, Now?
50. Lost and Foundry
51. Hard Knight's Day
52. Cold Cash and Hot Water
53. The Scaring of the Green
54. They Call me MISTER Slimer
55. Last Train to Oblivion
56. Masquerade
57. Janine's Day Off
58. The Ghostbusters in Paris
59. The Devil in the Deep
60. Ghost Fight at the O.K. Corral
61. Ghostbuster of the Year
62. Deadcon I
63. The Cabinet of Calamari
64. A Ghost Grows in Brooklyn
65. The Revenge of Murray the Mantis
66. Rollerghoster
67. I Am the City
68. Moaning Stones
69. Moaning Stones
70. Buster the Ghost
71. The Devil to Pay
72. Slimer, Is That You?"
73. Egon's Ghost
74. Captain Steel Saves the Day
75. Victor the Happy Ghost
76. Egon's Dragon
77. Dairy Farm
78. The Hole in the Wall Gang
3. tuotantokausi

79. Baby Spookums
80. It's A Jungle Out There
81. The Boogeyman Is Back
82. Once Upon a Slime
83. The Two Faces of Slimer
84. Sticky Buisness
85. Halloween II 1/2
86. Loathe Thy Neighbor
87. Big Trouble With Little Slimer
88. The Copycat
89. Camping It Up
90. The Grundel
91. Transylvanian Homesick Blues
4. tuotantokausi

92. Flipside
93. Poultrygeist
94. The Joke's on Ray
95. Standing Room Only
96. Robo-Buster
97. Robo-Buster
98. Follow The Hearse
99. The Brooklyn Triangle
5. tuotantokausi

100. Something's Going Around
101. Three Men And An Egon
102. Elementary My Dear Winston
103. If I Were a Witch Man
104. Partner in Slime
105. Future Tense
106. Jailbusters
107. The Ghostbuters Live! from Al Capone's Tomb!
108A. Trading Faces
108B. Transcendental Tourists
109A. Surely You Joust
109B. Kitty-Cornered
110A. Slimer's Curse
110B. Til Death Do Us Part
111A. It's About Time
111B. The Ransom of Greenspud
112A. Revenge of the Ghostmaster
112B. Loose Screws
113A. Venk-Man!
113B. Slimer Streak
114. The Halloween Door